वाजपेयी के निधन पर शोक जताते हुए राष्ट्रपति ने पूर्व प्रधानमंत्री की दत्तक पुत्री नमिता कौल भट्टाचार्य को लिखे पत्र में कहा कि उनके साथ काम करना एक अविस्मरणीय अनुभव था. उन्होंने पत्र में कहा, ‘‘अटल जी का निधन आपके और घर में अन्य सदस्यों के लिए एक निजी क्षति है. यह मेरे लिए भी एक निजी क्षति है. यह उनका कद और गरिमा थी जिसने मुझे सार्वजनिक जीवन के प्रति आकर्षित किया, क्योंकि मैंने उनका सहकर्मी बनने के लिए कानूनी पेशा त्याग दिया.’’